కోరలు చాస్తున్న ఆన్లైన్ గేమ్న్యూఢిల్లీ, ఆగస్టు 12: మీ పిల్లలు స్మార్ట్ఫోన్ను వదలడం లేదా? అదే పనిగా ఆన్లైన్లో ఉంటున్నారా? వాళ్ల ప్రవర్తనలో ఏదైనా మార్పు గమనించారా? వాళ్లు ‘బ్లూ వేల్ చాలెంజ్ గేమ్’ ప్రమాదంలో పడ్డారేమో ఒకసారి గమనించండి! అనుమానం వస్లే వాళ్లపై ఓ కన్నేసి ఉంచండి! ఇప్పటికే ఆ ‘తిమింగలం’ పలు దేశాల్లో చాలా మంది టీనేజర్లను మింగేసింది. మన దేశంలోనూ విస్తరిస్తోంది. కొన్ని రోజుల కిందట ముంబైలో 14 ఏళ్ల కుర్రాడు ఆ ఆటలో చివరి లక్ష్యం ముగిస్తూనే తన జీవితాన్ని అంతం చేసుకున్నాడు. ‘తన చివరి ఫొటో’ అని ఇన్స్టాగ్రామ్లో పోస్ట్ చేసి.. ఏడంతుస్థుల భవనం పైనుంచి దూకేశాడు. తాజాగా 24 గంటల వ్యవధిలో మరో ఇద్దరు పిల్లలు బ్లూ వేల్ మాయలో ప్రాణాలు తీసుకోబోతుంటే కాపాడారు.  మహారాష్ట్రలోని షోలాపూర్కు చెందిన ఒక వ్యాపారవేత్త కుమారుడు (14) ఇల్లు విడిచి వెళ్లిపోయాడు. స్నేహితులను ఆరా తీస్తే.. ఆ కుర్రాడు ‘బ్లూ వేల్ చాలెంజ్’ ఆడుతున్నాడని తెలిసింది. అదీ తండ్రి స్మార్ట్ ఫోన్లోనే ఆడుతున్నాడని తెలిసి ఆశ్చర్యపోయారు. ఇంటి నుంచి వెళ్లిపోయింది ఆ చాలెంజ్ పూర్తి చేయడానికేనని గ్రహించి గుండె ఆగినంత పనైంది. పోలీసులు గాలించి.. ఆ కుర్రాడిని పుణె వెళుతున్న బస్సులో గుర్తించడంతో కాపాడగలిగారు. దీనికి కొన్ని గంటల ముందు మధ్యప్రదేశ్లోని ఇండోర్లో మరో 13 ఏళ్ల కురాడ్రు అఘాయిత్యానికి ప్రయత్నించాడు. స్కూలు భవనం మూడో అంతస్థు నుంచి దూకబోయాడు. క్లాస్మేట్స్ ఇద్దరు అతన్ని ఆపడానికి ప్రయత్నించారు. వారితో పెనుగులాడుతుంటే.. ఫిజికల్ ట్రైనింగ్ ఇన్స్ట్రక్టర్ వచ్చి ఆ కుర్రాడిని రక్షించారు.
koralu chaastunna anline gamnyudilli, aagastu 12: mee pillalu smartphonnu vadaladam leda? adhe panigaa aanlainlo untunnara? vaalla pravartanalo edaina maarpu gamaninchara? vaallu ‘bloo vel challenj game’ pramaadamlo paddaremo okasari gamaninchandi! anumanam vasle vaallapai oo kannesi unchandi! ippatike aa ‘timingalam’ palu deshaallo chala mandi teanejarlanu mingesindi. mana desamloonuu vistaristondi. konni rojula kindata mumbailo 14 ella kurradu aa aatalo chivari lakshyam mugistune tana jeevitaanni antam chesukunnadu. ‘tana chivari foto’ ani instagramlo post chesi.. edanthusthula bhavanam painunchi dookesadu. taajaagaa 24 gantala vyavadhilo maro iddaru pillalu bloo vel maayalo praanaalu teesukobotunte kapadaru.  mahaaraashtralooni sholapurku chendina oka vyaapaaravetta kumarudu (14) illu vidichi vellipoyaadu. snehitulanu aaraa teeste.. aa kurradu ‘bloo vel challenj’ aadutunnaadani telisindi. adhee tandri smart phonlone aadutunnaadani telisi aascharyapoyaaru. inti nunchi vellipoyindi aa challenj puurti cheyadaanikenani grahinchi gunde aaginanta panaindi. poliisulu gaalinchi.. aa kurradini pune velutunna bassulo gurtinchadamtho kaapaadagaligaaru. deeniki konni gantala mundu madhyapradeshloni indorlo maro 13 ella kuradru aghaayityaaniki prayatninchaadu. skoolu bhavanam moodo antasthu nunchi dookaboyadu. classmates iddaru atanni aapadaaniki prayatninchaaru. vaaritho penugulaadutunte.. fisical trining instructer vachi aa kurradini rakshinchaaru.